Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
5 Kubanga buli kabona asinga obukulu alondebwa mu bantu, alondebwa okuweereza Katonda+ ku lwabwe asobole okuwaayo ebirabo ne ssaddaaka olw’ebibi.+
2 Asobola okukwata obulungi abo abatamanyi era abasobya, okuva bwe kiri nti naye kennyini alina obunafu bwe.
3 Era olw’ensonga eyo, kimwetaagisa okuwaayo ebiweebwayo olw’ebibi bye nga bw’abiwaayo olw’ebibi by’abantu.+
4 Omuntu tayinza kufuna kitiibwa kino ku lulwe okuggyako nga Katonda y’amuyise, nga Alooni bwe yayitibwa.+
5 Bwe kityo, ne Kristo teyeegulumiza+ nga yeefuula kabona asinga obukulu, wabula yagulumizibwa Oyo eyamwogerako ng’agamba nti: “Oli mwana wange; olwa leero nfuuse Kitaawo.”+
6 Era nga bw’agamba mu kifo ekirala nti: “Oli kabona emirembe gyonna nga Merukizeddeeki.”+
7 Kristo bwe yali ku nsi yakaaba mu ddoboozi ery’omwanguka era n’akulukusa amaziga nga yeegayirira era ng’asaba+ Oyo eyali ayinza okumulokola mu kufa, era yawulirwa olw’okuba yali atya Katonda.
8 Wadde nga yali mwana, yayiga obuwulize olw’ebintu bye yayitamu ng’abonaabona;+
9 era bwe yamala okufuulibwa atuukiridde,+ yakwasibwa obuvunaanyizibwa obw’okuwa abo bonna abamugondera obulokozi obutaggwaawo,+
10 kubanga Katonda yennyini ye yamulonda okuba kabona asinga obukulu nga Merukizeddeeki.+
11 Tulina bingi bye tuyinza okumwogerako, naye bizibu okunnyonnyola, kubanga mufuuse abantu abategeera empola.
12 Mazima ddala, wadde nga kaakano mwandibadde bayigiriza, mukyetaaga nate omuntu okubayigiriza okuva ku ntandikwa ebintu ebisookerwako+ eby’ebigambo bya Katonda ebitukuvu, era mufuuse abo abeetaaga amata so si emmere enkalubo.
13 Kubanga buli asigala ng’anywa mata aba tamanyi kigambo kya butuukirivu, olw’okuba aba mwana muto.+
14 Kubanga emmere enkalubo ya bantu bakulu, abo abakozesa obusobozi bwabwe obw’okutegeera, bwe batyo ne babutendeka okwawulawo ekituufu n’ekikyamu.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Abebbulaniya 5
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn eng_Latn